KOMISJONI RAKENDUSOTSUS,

11. juuni 2018,

Euroopa Parlamendi ja nõukogu määruse (EL) nr 1308/2013 artikli 94 lõike 1 punktis d osutatud koonddokumendi ja veinisektoris kasutatava nimetuse tootespetsifikaadi avaldamist käsitleva viite avaldamise kohta Euroopa Liidu Teatajas

(Vijlen (KPN))

(2018/C 203/02)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 97 lõiget 3,

ning arvestades järgmist:

ON TEINUD JÄRGMISE OTSUSE:

Ainus artikkel

Määruse (EL) nr 1308/2013 artikli 94 lõike 1 punktis d osutatud koonddokument ja viide nimetuse „Vijlen“ (KPN) tootespetsifikaadi avaldamise kohta on esitatud käesoleva otsuse lisas.

Vastavalt määruse (EL) nr 1308/2013 artiklile 98 annab käesoleva otsuse avaldamine õiguse esitada vastuväiteid käesoleva artikli esimeses lõigus täpsustatud nimetuse kaitse suhtes kahekuulise tähtaja jooksul alates käesoleva otsuse avaldamise kuupäevast Euroopa Liidu Teatajas.

(1) ELT L 347, 20.12.2013, lk 671.

LISA

KOONDDOKUMENT

„Vijlen“

PDO-NL-02168

Taotluse esitamise kuupäev: 12.2.2016

1. Registreeritav(ad) nimetus(ed)

Vijlen

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Vahuvein

5. Kvaliteetvahuvein

4. Veini(de) kirjeldus

1. veinikategooria, vein: punane, puuviljane, täidlane

Viinamarjasordid: sordinimekirjas loetletud punased sordid (osakaal varieerub aastati)

Organoleptilised omadused:

Värvus: sügavpunane

Lõhn: punased/mustad marjad, kergelt vürtsikas

Maitse: puuviljanootidega täidlane maitse

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus on 0,5–12 grammi liitri kohta.

Üldised analüütilised omadused

Minimaalne tegelik alkoholisisaldus (mahuprotsent) 11,5 Minimaalne üldhappesus 63,84 milliekvivalenti liitri kohta

1. veinikategooria, vein: punane, kuiv, täidlane puuviljamaitse, osaliselt vaadis laagerdunud

Viinamarjasordid: sordinimekirjas loetletud punased sordid (osakaal varieerub aastati)

Organoleptilised omadused:

Värvus: tumepunane

Lõhn: punaste/mustade marjadega kombineeritud kerged puiduvarjundid

Maitse: puuviljase järelmaitse ja tervikliku struktuuriga rikkalik tanniinistruktuur

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus on 0,5–12 grammi liitri kohta.

Üldised analüütilised omadused

Minimaalne tegelik alkoholisisaldus (mahuprotsent) 11,5 Minimaalne üldhappesus 63,84 milliekvivalenti liitri kohta

1. veinikategooria, vein: punane, kuiv, täidlane puuviljamaitse, vaadis laagerdunud

Viinamarjasordid: sordinimekirjas loetletud punased sordid (osakaal varieerub aastati)

Organoleptilised omadused:

Värvus: tumepunane

Lõhn: punaste/mustade marjadega kombineeritud kerged puiduvarjundid

Maitse: puidunüanssidega rikkalik tanniinistruktuur

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus on 0,5–8 grammi liitri kohta.

Üldised analüütilised omadused

Minimaalne tegelik alkoholisisaldus (mahuprotsent) 12 Minimaalne üldhappesus 63,84 milliekvivalenti liitri kohta

1. veinikategooria, vein: valge, kuiv, puuviljane

Viinamarjasordid: sordinimekirjas loetletud valged sordid (osakaal varieerub aastati)

Organoleptilised omadused:

Värvus: valge

Lõhn: roheline, küps puuvili

Maitse: värske, rikkaliku struktuuriga täidlane puuviljamaitse

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus: 1–8 grammi liitri kohta

Üldised analüütilised omadused

Minimaalne tegelik alkoholisisaldus (mahuprotsent) 10,5 Minimaalne üldhappesus 77,14 milliekvivalenti liitri kohta

1. veinikategooria, vein: valge, kuiv, vaadis laagerdunud

Viinamarjasordid: sordinimekirjas loetletud valged sordid (osakaal varieerub aastati)

Organoleptilised omadused:

Värvus: valge

Lõhn: küps puuvili, kerge puiduvarjundiga lillelõhn

Maitse: täidlane puuviljamaitse, puiduga rikastatud rikkalik struktuur, täidlane järelmaitse

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus: 1–8 grammi liitri kohta

Üldised analüütilised omadused

Minimaalne tegelik alkoholisisaldus (mahuprotsent) 11,5 Minimaalne üldhappesus 77,14 milliekvivalenti liitri kohta

1. veinikategooria, vein: valge, poolkuiv, puuviljane

Viinamarjasordid: sordinimekirjas loetletud valged sordid (osakaal varieerub aastati)

Organoleptilised omadused:

Värvus: valge

Lõhn: roheline, küps puuvili

Maitse: täidlane puuviljamaitse, kerge magusus

Järelmaitse: värske, puuviljane vein, millel on hõrgult magus järelmaitse

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus: 2–20 grammi liitri kohta

Üldised analüütilised omadused

Minimaalne tegelik alkoholisisaldus (mahuprotsent) 10,5 Minimaalne üldhappesus 77,14 milliekvivalenti liitri kohta

1. veinikategooria, vein: roosa, täidlane, puuviljane

Viinamarjasordid: sordinimekirjas loetletud punased sordid (osakaal varieerub aastati)

Organoleptilised omadused:

Värvus: heleroosa

Lõhn: kergelt vürtsikas, punased marjad

Maitse: puuviljanootidega täidlane maitse

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus: 1–12 grammi liitri kohta

Üldised analüütilised omadused

Minimaalne tegelik alkoholisisaldus (mahuprotsent) 10 Minimaalne üldhappesus 63,84 milliekvivalenti liitri kohta

4. veinikategooria, vahuvein: valge, täidlane, puuviljane

Viinamarjasordid: sordinimekirjas loetletud valged sordid (osakaal varieerub aastati)

Organoleptilised omadused:

Värvus: valge

Lõhn: roheline, küps puuvili

Maitse: väikesed mullid, täidlasema struktuuriga värske puuviljasus

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus: 0–22 grammi liitri kohta

Üldised analüütilised omadused

Minimaalne tegelik alkoholisisaldus (mahuprotsent) 10,5 Minimaalne üldhappesus 79,8 milliekvivalenti liitri kohta

4. veinikategooria, vahuvein: roosa, täidlane, puuviljane

Viinamarjasordid: sordinimekirjas loetletud punased sordid (osakaal varieerub aastati)

Organoleptilised omadused:

Värvus: roosa

Lõhn: küps, punased marjad

Maitse: väikesed mullid, täidlasema struktuuriga värske puuviljasus

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus: 0–22 grammi liitri kohta

Üldised analüütilised omadused

Minimaalne tegelik alkoholisisaldus (mahuprotsent) 10,5 Minimaalne üldhappesus 79,8 milliekvivalenti liitri kohta

5. veinikategooria, kvaliteetvahuvein: valge, täidlane, puuviljane

Viinamarjasordid: sordinimekirjas loetletud valged sordid (osakaal varieerub aastati)

Organoleptilised omadused:

Värvus: valge

Lõhn: roheline, küps puuvili

Maitse: väikesed mullid, täidlasema struktuuriga värske puuviljasus

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus: 0–22 grammi liitri kohta

Üldised analüütilised omadused

Minimaalne tegelik alkoholisisaldus (mahuprotsent) 10,5 Minimaalne üldhappesus 79,8 milliekvivalenti liitri kohta

5. veinikategooria, kvaliteetvahuvein: roosa, täidlane, puuviljane

Viinamarjasordid: sordinimekirjas loetletud punased sordid (osakaal varieerub aastati)

Organoleptilised omadused:

Värvus: roosa

Lõhn: küps, punased marjad

Maitse: väikesed mullid, täidlasema struktuuriga värske puuviljasus

Analüütilised omadused:

kõik omadused on kooskõlas ELi määrustes/Madalmaade ministri määrustes esitatud määratlustega.

— Maksimaalne üldalkoholisisaldus (mahuprotsent)

— Maksimaalne lenduvate hapete sisaldus

— Maksimaalne vääveldioksiidi üldsisaldus

— Maksimaalne rikastamise, hapetustamise ja heakskiidu saamise korral hapestamise määr

Suhkrusisaldus: 0–22 grammi liitri kohta

Üldised analüütilised omadused

Minimaalne tegelik alkoholisisaldus (mahuprotsent) 10,5 Minimaalne üldhappesus 79,8 milliekvivalenti liitri kohta

5. Veinivalmistustavad

a) Peamised veinivalmistustavad

1. veinikategooria, vein: punane, puuviljane, täidlane

Veinivalmistuse eritavad: pulbi kääritamine vähemalt neli päeva

1. veinikategooria, vein: punane, kuiv, täidlane puuviljamaitse, osaliselt vaadis laagerdunud

Veinivalmistuse eritavad: pulbi kääritamine vähemalt neli päeva, vähemalt 30 % veinist peab olema laagerdunud puidust vaadis

1. veinikategooria, vein: punane, kuiv, täidlane puuviljamaitse, vaadis laagerdunud

Veinivalmistuse eritavad: pulbi kääritamine vähemalt neli päeva. Vein peab laagerduma puidust vaadis ning olema vähemalt üheksa kuud ladustatud vaadis (vähemalt 50 % eelnevalt kasutamata vaadis)

1. veinikategooria, vein: valge, kuiv, puuviljane

Veinivalmistuse eritavad: külmkääritamine temperatuuril alla 18 °C (v.a temperatuuri tõus kääritamise alguses ja veinide puhul, mis ei kääri kergesti)

1. veinikategooria, vein: valge, kuiv, vaadis laagerdunud

Veinivalmistuse eritavad: külmkääritamine temperatuuril alla 18 °C (v.a temperatuuri tõus kääritamise alguses ja veinide puhul, mis ei kääri kergesti), ladustamine vaadis vähemalt kuus kuud (vähemalt 50 % eelnevalt kasutamata vaadis)

1. veinikategooria, vein: valge, poolkuiv, puuviljane

Veinivalmistuse eritavad: külmkääritamine temperatuuril alla 18 °C (v.a temperatuuri tõus kääritamise alguses ja veinide puhul, mis ei kääri kergesti)

1. veinikategooria, vein: roosa, täidlane, puuviljane

Veinivalmistuse eritavad: külmkääritamine temperatuuril alla 18 °C (v.a temperatuuri tõus kääritamise alguses ja veinide puhul, mis ei kääri kergesti)

4. veinikategooria, vahuvein: valge, täidlane, puuviljane

Veinivalmistuse eritavad: külmkääritamine temperatuuril alla 18 °C (v.a temperatuuri tõus kääritamise alguses ja veinide puhul, mis ei kääri kergesti). Traditsiooniline meetod

4. veinikategooria, vahuvein: roosa, täidlane, puuviljane

Veinivalmistuse eritavad: külmkääritamine temperatuuril alla 18 °C (v.a temperatuuri tõus kääritamise alguses ja veinide puhul, mis ei kääri kergesti). Traditsiooniline meetod

5. veinikategooria, kvaliteetvahuvein: valge, täidlane, puuviljane

Veinivalmistuse eritavad: külmkääritamine temperatuuril alla 18 °C (v.a temperatuuri tõus kääritamise alguses ja veinide puhul, mis ei kääri kergesti). Traditsiooniline meetod

5. veinikategooria, kvaliteetvahuvein: roosa, täidlane, puuviljane

Veinivalmistuse eritavad: külmkääritamine temperatuuril alla 18 °C (v.a temperatuuri tõus kääritamise alguses ja veinide puhul, mis ei kääri kergesti). Traditsiooniline meetod

b) Maksimaalne toodang

Punane, Cabernet Cortis

50 hektoliitrit hektari kohta

Punane, Monarch

50 hektoliitrit hektari kohta

Punane, Pinot Noir

50 hektoliitrit hektari kohta

Punane, Pinotin

50 hektoliitrit hektari kohta

Punane, Baron

50 hektoliitrit hektari kohta

Valge, Souvignier Gris

55 hektoliitrit hektari kohta

Valge, Johanniter

55 hektoliitrit hektari kohta

Valge, Solaris

55 hektoliitrit hektari kohta

Valge, Pinot Gris

55 hektoliitrit hektari kohta

Valge, Chardonnay

55 hektoliitrit hektari kohta

Valge, Cabernet Blanc

55 hektoliitrit hektari kohta

Valge, Muscaris

55 hektoliitrit hektari kohta

6. Määratletud piirkond

Tootega „Vijlen“ seotud geograafiline piirkond asub tervikuna Vijleni ringkonna Vaalsi kolme maapiirkonna omavalitsusüksuses.

Kaitstud päritolunimetusega „Vijlen“ tähistatakse ainult Vijleni territooriumi, mille mullastik koosneb lössi sisaldavast pealiskihist ja veel kolmest kihist, mis koos moodustavad selle ainulaadse kasvukoha pinnase. Lisaks lössimullale on selles konkreetses piirkonnas iseloomulikud pruunmulla, koreselise veerise ja elluuviumi ränikivi kihid.

Kaitstud päritolunimetusega „Vijlen“ hõlmatud piirkonna suurus on 419 ha.

7. Peamised veiniviinamarjasordid

Souvignier Gris B

Pinotin N

Muscaris B

Cabernet Blanc B (VB-91–26-1)

Baron N

Solaris

Pinot noir N

Pinot Gris G

Monarch

Johanniter B

Chardonnay B

Cabernet Cortis

8. Seos(ed)

Mullastik

Kaitstud päritolunimetusega „Vijlen“ hõlmatud piirkonnale on eelkõige iseloomulik nn ränikivinõlva mullastik, mis koosneb elluuviumi ränikivist, lössist, pruunmullast ja kruusast, kuid puuduvad Maasi vanad lasundid.

Kõnealuse piirkonna mullastik erineb Mergellandi geograafilise piirkonna mullastikust, mille peamised koostisosad on löss, mergel ja Maasi kruus ning milles on olulise tähtsusega Maasi jõe setted. Seevastu kaitstud päritolunimetusega „Vijlen“ hõlmatud piirkonnale Maasi jõe setted omased ei ole. Kõnealused setted esinevad Vijleni põhjaosas küngaste servas. Kõnealuse piirkonna mullastikule, mille kujunemine on muude piirkondade omast erinev, on iseloomulik elluuviumi ränikivi (järelejäänud paekivilahus, mis koosneb tugevalt erodeerunud ränikivist ja mitmesuguses koguses savi, liivsavi ja pruunmulla segust) ning pruunmuld (nii nagu elluuviumi ränikivi on ka see lubjakivi erodeerumise tulemus, kuid koosneb peamiselt (raskest) savist, milles on vähesel määral ränikivi; ränikivi võib ka puududa, sest pinnas on tekkinud väikese ränikivisisaldusega lubjakivimist). Erinevust süvendavad veelgi kliimategurid (suurem kõrgus ja ümbritsevad künkad).

Kliima ja keskkond

Määratletud piirkonna kliima kõige olulisemad tunnused on järgmised.

— Kõnealuse piirkonna kliimat mõjutab meri otseselt vähem, pigem on sellele iseloomulikud kontinentaalse kliima kui merest mõjutatud mõõduka kliima tunnused, mis kajastuvad temperatuurides.

— Kõrgusel 170–220 meetrit üle Amsterdami nulli asuvad viinamarjaistandused on lõunanõlvadel ja ümbritsetud küngastest, mis kujundavad kohaliku mikrokliima.

— Orgudest ümbritsetud, suuremal kõrgusel asukoht tähendab sageli kõrgemaid öiseid temperatuure (hapete parem lagunemine).

— Merepinnast kõrgem asukoht tähendab ka eelkõige septembris ja oktoobris vähem udu, mistõttu on vähem niiskust ja seega vähem probleeme hahkhallitusega (Botrytis cinerea).

— Tänu asukohale Eifeli ja Ardennide mäestiku kaitstud küljel ei mõjuta vihm ja rahe kuigi tihti kaitstud päritolunimetusega hõlmatud piirkonda.

Inimtegurid (viinamarjade kasvatamine ja veinivalmistamine)

Viinamarjakasvatuse/veinivalmistamise kvaliteedi positiivseks mõjutamiseks tehakse teatavaid valikuid (inimtegurid).

— Viinapuutaimede istutamisel arvestatakse igale taimele kaks ruutmeetrit maad (piisavalt toitaineid).

— Kasutatakse viljelusmeetodeid, millega tagatakse optimaalne lehe/viinamarja suhe (piisav fotosüntees); viinapuid kärbitakse käsitsi (valitakse parimad võrsed, et saada lehestik, mis tagab maksimaalse päikesevalguse neeldumise).

— Selle soodustamiseks säilitatakse lehed vähemalt ühe meetri jagu viinamarjadest kõrgemal.

— Viinamarjade kõrgusel lehed eemaldatakse, et hõlbustada päikesevalguse ja tuule juurdepääsu ning tagada kobarate kiire kuivamine ka pärast niisket ilma.

— Vajaduse korral harvendatakse kobaraid, et allesjäänud kobarate kvaliteeti parandada.

— Koristatakse käsitsi (viinamarjade valik).

— Veinivalmistamise kohta saab teavet eespool esitatud peamiste veinivalmistustavade kirjeldustest.

Põhjuslik seos

Põhjuslik seos on tingitud määratletud piirkonna järgmistest tunnusjoontest.

Mullastik koosneb elluuviumi ränikivi, lössi, pruunmulla ja kruusa ainulaadsest segust, milles puuduvad Maasi vanad lasundid.

Eraldi esinevat elluuviumi ränikivi on leitud üksnes väikeses piirkonnas Lõuna-Limburgi kaguosas Belgia piiri lähistel (sh Hilis-Tertsiaari pigatasandikul). Järskudel nõlvadel moodustab see märkimisväärse osa ränikivi sisaldavast nõlvamullastikust. Muld sisaldab rohkelt 2–10 cm suuruseid sakilisi ränikive.

Üksnes kaitstud päritolunimetusega „Vijlen“ hõlmatud piirkonnale on iseloomulik mullastik, mis koosneb elluuviumi ränikivi, lössi, pruunmulla ja kruusa segust.

Sellisel mullal on mõju üsna pika perioodi jooksul kasvatatavate viinamarjade omadustele, sest kivid talletavad soojust ning löss säilitab niiskust kuivuse vältimiseks.

Kuna viinamarjaistandused asuvad kõrgetel nõlvadel/platoodel, mis on ümbritsetud küngastega, valitsevad seal viljeldavate viinamarjade valmimist (suhkru/hapete/maitse poolest küpsemad viinamarjad) soodustavad kliimatingimused, mille tulemusena saab valmistada tugeva maitsega täidlasemat veini:

— kõrgemad öised temperatuurid tagavad hapete kiirema lagunemise,

— vähem udu/kastet (see vajub orgudesse),

— tänu asukohale Ardennide mäestiku kaitstud küljel ei esine piirkonnas tugevaid vihma-/rahehoogusid või on neid üksnes harva.

Veinid on loodud sortide ainulaadsel kombineerimisel ning on seotud inimeste tegevusega (viinamarjakasvatus/veinivalmistamine), mille tulemusena valmivad uute ja vanade sortide suurepärased kuveed.

Lisaks sellele on need mulla- ja kliimatingimused ning viljelemine ühendatud veinivalmistustavadega, mis on ainulaadsed kogu Madalmaades. Pumpamise vähendamiseks kasutatakse ümbervalamisel veini raskusjõudu, seepärast on keldril neli üksteise kohal asuvat korrust. Seejärel täidetakse veiniga väiksemad mahutid, et kohaldada optimaalselt mitmesuguseid veinivalmistustavasid (vt peamised veinivalmistustavad), mille eesmärk on teha igal aastal veini, mis on täidlane ja väljendusrikka maitsega.

Täidlase tanniinistruktuuriga punaste veinide ning valdavalt täidlaste ja puuviljaste valgete/roosade veinide organoleptilised ja analüütilised omadused tulenevad nii mulla- ja kliimatingimuste kui ka inimeste oskuste (kasvatamine ja veinitootmine) koosmõjust.

9. Olulised lisatingimused

—

Link tootespetsifikaadi juurde

https://www.rvo.nl/sites/default/files/2015/12/Productdossier%20BOB%20Vijlen.pdf